**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO VIEŠAJAI ĮSTAIGAI MOLĖTŲ LIGONINEI pagal patikėjimo sutartį**

2020 m. balandžio 30 d. Nr. B1-98

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 18 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 3, 4 dalimis, Lietuvos Respublikos sveikatos priežiūros įstaigų įstatymo 36 straipsnio 3, 4, 7 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunkčiu, atsižvelgdama į Molėtų rajono savivaldybės administracijos direktoriaus 2020 m. kovo 17 d. įsakymą Nr. B6-272 „Dėl Molėtų rajono savivaldybės turto pripažinimo nereikalingu naudoti“, viešosios įstaigos Molėtų ligoninės 2020 m. kovo 17 d. raštą Nr. S-64 „Dėl pastatų perdavimo pagal patikėjimo sutartį“,

Molėtų rajono savivaldybės taryba nusprendžia:

1. Perduoti viešajai įstaigai Molėtų ligoninei (kodas 267596470) patikėjimo teise pagal patikėjimo sutartį savarankiškosioms savivaldybės funkcijoms – savivaldybių sveikatinimo priemonių planavimui ir įgyvendinimui; parama savivaldybės gyventojų sveikatos priežiūrai – įgyvendinti 20 (dvidešimčiai) metų Molėtų rajono savivaldybei nuosavybės teise priklausantį nekilnojamąjį turtą:
   1. ligoninės pastatą (išskyrus 274,40 kv. m patalpas) (registro Nr. 90/66865; unikalus Nr. 6298-9009-8017; plane pažymėtas 1D4p; bendras plotas 7469,99 kv. m), esantį Molėtų r. sav., Molėtų m., Graužinių g. 3. Patalpų įsigijimo vertė 2962783,16 Eur (iš jų: Savivaldybės biudžeto lėšos 1907834,60 Eur; Europos Sąjungos lėšos 589758,75 Eur; kitos lėšos 441542,25 Eur; Valstybės biudžeto lėšos 23647,56 Eur, likutinė vertė 2023 m. rugsėjo 1 d. 2007393,46 Eur (iš jų: Savivaldybės biudžeto lėšos 1115209,79 Eur; Europos Sąjungos lėšos 471980,27 Eur; kitos lėšos 400574,99 Eur; Valstybės biudžeto lėšos 19628,41 Eur);

1.2. deguoninės pastatą (registro Nr. 44/708745; plane pažymėtas 1H1p; unikalus Nr. 4400-1005-7477; bendras plotas 35,57 kv. m), esantį Molėtų r. sav., Molėtų m., Graužinių g. 10. Pastato įsigijimo vertė 27658,42 Eur, likutinė vertė 2020 m. kovo 1 d. 13403,80 Eur;

1.3. 244,31 kv. m patalpų (plane pažymėtų: R-5 9,53 kv. m; R-6 14,23 kv. m; R7-56,97 kv. m; R-8 6,85 kv. m; R-9 14,62 kv. m; 1-1 0,95 kv. m; 1-2 24,41 kv. m; 1-3 7,02 kv. m; 1-4 0,99 kv. m; 1-5 1,30 kv. m; 1-6 1,40 kv. m; 1-7 2,77 kv. m; 1-8 1,74 kv. m; 1-9 11,07 kv. m; 1-10 21,80 kv. m; 1-11 20,77 kv. m; 1-12 19,53 kv. m; 1-13 28,36 kv. m) ūkio pastate (registro Nr. 44/680247; unikalus Nr. 4400-1005-7433; plane pažymėtas 1I1p; bendras plotas 432,37 kv. m; pastatytas 1987 m.), esančių Molėtų r. sav., Molėtų m., Graužinių g. 12. Patalpų įsigijimo vertė 28496,42 Eur, likutinė vertė 2024 m. kovo 1 d. 15888,29 Eur. ~~ūkinį pastatą (registro Nr. 44/680247; plane pažymėtas 1I1p; unikalus Nr. 4400-1005-7433; bendras plotas 432,37 kv. m), esantį Molėtų r. sav., Molėtų m., Graužinių g. 12. Pastato įsigijimo vertė 50431,82 Eur, likutinė vertė 2020 m. kovo 1 d. 19702,11 Eur.~~

2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto patikėjimo sutartį, perdavimo ir priėmimo aktą.

3. Įpareigoti viešosios įstaigos Molėtų ligoninės direktorių Vaidotą Grigą įregistruoti 1 punkte nurodyto turto daiktines teises valstybės įmonėje Registrų centre.

4. Pakeisti Molėtų rajono savivaldybės administracijos ir klubo „Jaunimo brizas“ 2018 m. gruodžio 24 d. sudarytą turto panaudos sutartį Nr. T6-24 viešajai įstaigai Molėtų ligoninei perėmus turtinius įsipareigojimus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika